Vir eers geen afleggings by SAUK - Maroela Media
Ná grootskaalse kritiek op 'n aankondiging in 2018 dat die openbare uitsaaier van sy personeellede wil aflê, het die SAUK besluit om eers die artikel 189-kennisgewing terug te hou, wat 'n konsultasiegesprek tussen die organisasie en vakbonde behels.
Die kennisgewing het Donderdag verstryk en die uitsaaier het in 'n verklaring gesê sy besluit, om nie die kennisgewing te hernu nie, volg ná gesprekke met belanghebbendes, insluitend LP's, vakbonde en personeel.
"Al die belanghebbendes het bevestig dat daar 'n behoefte is om verhoogde koste te hersien, en daarom moet 'n omvattende vaardigheidsoudit eers gedoen word."
Die SAUK het gesê die uitslag van die oudit sal 'n duidelike uiteensetting bied van die omvang van beheer, behoorlike bestuursvlakke en gepaste vaardighede en bekwaamheid om 'n rol te vervul. "Dit sal verseker dat die SAUK aan sy strategiese doelwit kan voldoen om optimaal en mededingend in 'n gedigitaliseerde omgewing bedryf te word."
Bongumusa Makhathini, voorsitter van die SAUK-raad, het in November aan LP's gesê as hulle nie 'n kontantinspuiting van R3 miljard ontvang nie, sal hulle 'n "dag zero" bereik waar die uitsaaier "feitlik bankrot" sal wees teen Maart vanjaar.
Privatiseer die blerrie ding
Ek kan nie minder omgee nie. Hoop die olifant val om! Die enigste rede hoekom die afleggings gestop is, is die verkiesing wat nou vinnig nader kom!